|  |
| --- |
| **Serviciul “Avize, autorizații”**Tel.: 0238/ 725446, 725447, 725448, Interior: 117, 217 Fax. 0238/427237 e-mail: cornelia.radu@daib.rowater.ro octavian.dragulin@daib.rowater.ro alexandru.cirstea@daib.rowater.ro anca.serban@daib.rowater.ro madalina.iosif@daib.rowater.ro daniela.dascalu@daib.rowater.ro ana-maria.arcus@daib.rowater.ro |

**Conform H.G. 714/2022, fiecare Unitate Administrativ Teritorială are obligația înființării și întreținerii registrului de evidență a sistemelor individuale adecvate de colectare și epurare a apelor uzate de pe teritoriul său administrativ. Registrul poate fi organizat și întreținut în format fizic și/sau online. Acest Registru trebuie actualizat permanent cu acele Sisteme Individuale noi sau neînregistrate anterior.**

 **Sistemele Individuale Adecvate de colectare și epurare a apelor uzate pot fi autorizate numai acolo unde instalarea unei rețele publice de canalizare nu se justifică din punctul de vedere al impactului asupra mediului sau din motive economice. Prin excepție, pot fi autorizate Sistemele Individuale Adecvate până la punerea în funcțiune a sistemelor publice de canalizare nou – înființate, la care au obligația de a se racorda în termen de cel mult un an de la punerea în funcțiune a acestora.**

**Sistemele Individuale Adecvate, care realizează numai colectarea apelor uzate(de tipul bazinelor vidanjabile etanse din beton sau alte materiale, achiziționate prefabricate), epurarea apelor uzate realizându-se într-o stație de epurare, se vor autoriza în cadrul autorizației de construire, cu respectarea prevederilor art. 3, alin. (1) din Legea nr. 50/1991, cu modificările și completările ulterioare.**

**Pentru Sistemele Individuale Adecvate, care vor realiza epurarea apelor uzate și care vor descărca apele uzate epurate direct sau indirect în corpurile de apă de suprafață sau subterane cu respectarea Legii apelor nr. 107/1996, art. 16 lit. d1) și ale H.G. 188/2002 modificată și completată cu H.G. 352/2005, trebuie obținut aviz de gospodărire a apelor (în vederea obținerii autorizației de construire), conform Ord. 828/2019 și H.G. 714/2022. Avizul de gospodărire a apelor trebuie solicitat și obținut înainte de începerea execuției.**

**Pentru punerea în funcțiune a Sistemelor Individuale Adecvate, care realizează epurarea apelor uzate și care descarcă apele uzate epurate direct sau indirect în corpurile de apă de suprafață (evacuare în râu) sau subterane (prin utilizarea apelor uzate la irigații) cu respectarea Legii apelor nr. 107/1996, art. 16 lit. d1) și ale H.G. 188/2002 modificată și completată cu H.G. 352/2005, trebuie obținută autorizație de gospodărire a apelor conform Ord. 891/2019 și H.G. 714/2022.**

|  |
| --- |
| **Noiembrie 2022** |